

RĪGAS DOMES PIEMINEKĻU PADOME

Rātslaukums 1, Rīgā, LV-1539, tālrunis 7105800, 7105542, fakss 7012872

**SĒDES PROTOKOLS**

2022. gada 5. jūlijā Rīgā Nr. 11

*Microsoft Team vidē*

*Sēde tiek atklāta plkst. 11:00*

|  |  |
| --- | --- |
| Sēdi vada: | Rīgas domes Pilsētas attīstības komitejas priekšsēdētāja I. Andersone  |
| Sēdi protokolē: | sekretāre I. Šmite |

Sēdē piedalās Padomes locekļi:

|  |
| --- |
| Rita Našeniece, Inese Baranovska, Gļebs Panteļejevs, Gunārs Nāgels, Aigars Kušķis, Andrejs Broks, Klāvs Sedlenieks, Agrita Maderniece, Valdis Gavars, Ivars Drulle, Miroslavs Mitrofanovs |
|  |

Sēdē nepiedalās Padomes locekļi:

|  |
| --- |
| Viesturs Zeps, Jānis Krastiņš, Una Īle, Oļegs Burovs, Mārtiņš Mintaurs, Konstantīns Čekušins, Dāvis Stalts |

Sēdē uzaicināti:

Indra Purs – Rīgas pilsētas galvenā ainavu arhitekte

DARBA KĀRTĪBA

1. Pieminekļu padomes priekšsēdētāja vēlēšanas.
2. Par Jāņa Čakstes piemiņas vietas izveidošanu uz AB dambja.
3. Par zinātnieka Paula Valdena pieminekļa pārvietošanu.

 (24.05.2022. AIC-22-1692-sd)

1. **Pieminekļu padomes priekšsēdētāja vēlēšanas**

I. Andersone Pieminekļu padomes priekšsēdētāja amatam izvirza Aigaru Kušķi.

*Balsojot par A. Kušķa kandidatūru Pieminekļu padomes priekšsēdētāja amatam:*

*“PAR” – 10 (*A. Maderniece, R. Našeniece, K. Sedlenieks, A. Broks, G. Panteļejevs, G. Nāgels, V. Gavars, I. Drulle, M. Mitrofanovs, I.Baranovska)

*“ATTURAS” - 1 (*A. Kušķis*):*

**Pieminekļu padome nolemj:**

Apstiprināt Pieminekļu padomes priekšsēdētāja amatā Aigaru Kušķi.

*Tālāk sēdes vadība tiek nodota padomes priekšsēdētājam A. Kušķim*

1. **Par Jāņa Čakstes piemiņas vietas izveidošanu uz AB dambja**

**I. Purs:** Pagājušā gada 18.jūnijā Pieminekļu padome konceptuāli atbalstīja piemiņas vietas izveidi pirmajam Latvijas Valsts prezidentam Jānim Čakstem, rīkojot ideju konkursu. Pētījumos par J. Čakstes ieguldījumu Latvijas vēsturē spilgtākās īpašības, ko laikabiedri minējuši ir labsirdīgums, principialitāte, atvērtība jaunām idejām, taisnīguma apziņa, spēja atrast kopīgu valodu ar ikvienu. Mūsdienu trauksmainajā sabiedrībā šīs vērtības ir svarīgi nostiprināt arī dabā. Piemiņas vietas ideja ir dārzs, kurā varētu sanākt Latvijas iedzīvotāji. Simboliski to ir plānots veidot mūsu likteņupes - Daugavas vidū, AB dambī. Viena no idejām ir veidot ābeļdārzu, kas ideju konkursa ietvaros tiktu tālāk izstrādāta. Ideja ir ienest pilsētas telpā zemniecisko stabilitāti, Latvijas dabas sajūtu – ar konkursu meklēt risinājumus, kā varētu veidoties telpa saskarē ar dabu, Latvijas dārzu un J. Čakstes koptajām vērtībām.

Konkursu plānots izsludināt šogad rudenī, balvu fondam ir piešķirts finansējums 9 000 EUR. Padomes locekļi ir aicināti piedalīties ar idejām konkursa nolikumam.

**A. Broks** jautā par AB dambja tehnisko stāvokli, jo sarunās par koncertzāles izveidi uz dambja, tika norādīts uz tā slikto tehnisko stāvokli. Vai ir saņemti atzinumi par pieminekļa izveides iespējamību? Paralēli, viena no idejām Neatkarības laukuma attīstībai arī ir saistīta ar J. Čakstes simbolisko tēlu.

**I. Purs** atbild, ka AB dambja izpēšu tehniskā dokumentācija ir pieejama. Publiskajai ārtelpai ir pavisam cita slodze nekā arhitektoniskai būvei. Par J. Čakstes tēlu Neatkarības laukuma darba grupā tika diskutēts, atzīstot, ka laukuma ideja ir plašāka par vienas personas piemiņas atzīmēšanu.

**I. Baranovska** vērš uzmanību, ka nesen tika atbalstīta piemiņas plāksnes, veltītas J .Čakstem izveide pie Rīgas pils. Vai tas paliek spēkā? Jāveido viena piemiņas vieta, nevis daudzas.

**I. Purs:** Piemiņas plāksnes izveide vairs nav aktuāla.

**I. Drulle:** Jau sākotnējā iecere neparedzēja J. Čakstes piemiņas iemūžināšanu klasiskā veidā - ar ķermeniskas skulptūru, bet gan kādu inovatīvu ieceri. Vai ir plānotas kādas konkrētas ābeļu šķirnes, kas raksturīgas Zemgalei? Kā arī jādomā par to, lai tonnām ābolu rudenī nepūst zem kokiem.

**I. Purs** Notikušas sarunas ar speciālistiem par piemērotākajām šķirnēm. Nolikumā plānots paredzēt dažādu paaudžu līdzdarbību dārzā, kurā ir ne tikai ābeles. Tāpat rudzu tēma varētu ienākt pilsētā, bet tas ir atstājams konkursa piedāvājumiem. Dienvidu zemēs mēs redzam apelsīniem piebirušu zemi. Tāpat mūsu āboli ir bagātība, kas pieejama visiem. Puvušu ābolu esamība ir teritorijas apsaimniekošanas jautājums.

**R. Našeniece:** Piedāvātā vieta ir ideāla. Idejas priekšlikums ir pareizs gan no gan ideoloģiskā, gan no pilsētas vīzijas viedokļa. Periodos, kad augļi ienākas, mēs varam aicināt iedzīvotāju kopienas vākt ražu, sūtīt pansionātiem u.tml.

**A. Broks** atbalsta ideju. Vieta ir simboliska un piemērota – tā ir Zemgales virzienā, pretim pilij, bet ne pašā pilī. Dārzs kā vide, kas ir kopjama, simboliski sasaucas ar J. Čakstes tēlu un darbību, viņa attieksmi pret valsti, kas ir attīstāma un kopjama. Dārzs ir nevis koki, bet norise, nepārtraukta uzturēšanas darbība. Attiecībā par skulpturālo veidojumu no vienas puses ideja bez objekta liekas simpātiska, bet vai ir pietiekama tāda mēroga cilvēkam, kas ir Latvijas valsts tēvs? Par to vēl jābūt sabiedriskai diskusijai. Iespējams, ka bez dārza un lielizmēra karoga, jābūt arī kādam izgaismotam akcentam, jo dārzs ziemas periodā nav tik izteiksmīgs kā ziedēšanas laikā. Sezonālās atšķirības jāņem vērā saistībā ar dārza vizuālo tēlu.

*Balsojot par J. Čakstes piemiņas vietas izveidi Rīgā, AB dambī:*

*“PAR” – 11 (*Rita Našeniece, Inese Baranovska, Gļebs Panteļejevs, Gunārs Nāgels, Aigars Kušķis, Andrejs Broks, Klāvs Sedlenieks, Agrita Maderniece, Valdis Gavars, Ivars Drulle, Miroslavs Mitrofanovs);

*“ATTURAS ” – 0,*

*“PRET” – 0*

**Pieminekļu padome nolemj:**

Atbalstīt piemiņas vietas izveidi Jānim Čakstem uz AB dambja Rīgā, organizējot ideju konkursu.

1. **Par zinātnieka Paula Valdena pieminekļa pārvietošanu**

(24.05.2022. AIC-22-1692-sd)

*I. Šmite informē, ka Rīgas Tehniskās universitātes pārstāvji, kas ierosinājuši jautājumu par zinātnieka Paula Valdena pieminekļa pārvietošanu uz Ķīpsalu, kur atrodas RTU Materiālzinātnes un lietišķās ķīmijas fakultāte, ir lūguši atlikt uz nākamo sēdi.*

*A. Broks Norāda, ka jautājums nav sagatavots. Aicina noteikt dokumentu kopumu kāds iesniedzams Padomē, lai izskatītu priekšlikumus.*

*A. Kušķis atzinīgi vērtē piedāvājumu, vienlaicīgi norāda, ka ieceres padomē tiek izskatītas dažādās stadijās, līdz ar to dokumentu kopums dažādām stadijām būs dažāds.*

*G. Nāgels atzīmē, ka piedāvājums pārvietot pieminekli ir loģisks, jo Ķīmijas fakultāte vairs neatrodas Kronvalda bulvārī. Tehniskie jautājumi nav skatīti. Tā kā Tehniskā universitāte ir atvasināta publiska persona mēs drīkstam tai nodot objektu.*

*Sēdi slēdz plkst. 11.55*

Padomes priekšsēdētājs A. Kušķis

Protokolēja I. Šmite